David Devaney

David Allen Devaney (30. maí 1955 – 29. maí 2023) var íslensk-bandarískur körfuknattleiksmaður sem lék með Njarðvík í efstu deild á Íslandi.

Æska
David fæddist í Reykjavík á Íslandi. Móðir hans var íslensk en faðir hans var bandarískur og starfaði hjá Lockheed á Keflavíkurflugvelli. Á unglingsaldri tók David þátt í körfuboltadeild starfsmanna á vellinum þar sem hann var iðulega meðal stigahæstu leikmanna.

Ferill
David lék í efstu deild karla með Njarðvík tímabilið 1972–1973 og var meðal bestu manna deildarinnar. Í mars 1973 skoraði hann 49 stig á móti Þór Akureyri. Hann varð þriðji hæstur í heildarstigum í deildinni með 280 stig, á eftir Þóri Magnússyni (306 stig) og Bjarna Gunnari Sveinssyni (285 stig). David var þó með hæsta meðalskorið í deildinni, 31,1 stig, en sökum meiðsla spilaði hann í einungis 9 af 14 leikjum Njarðvíkur. Hann leiddi deildina í vítanýtinguna, en hann setti niður 81,8% af vítaskotum sínum.

8. september 1973 lék hann með Njarðvík í 72–86 tapi þeirra á móti KR í Bikarkeppni KKÍ en eftir það hélt hann til Bandaríkjana í nám við Háskóla Suður Flórída. Hann lék á ný með Njarðvík í janúar 1974 er hann var staddur á landinu í leyfi. Þann 5. janúar tryggði hann Njarðvík 2 stiga sigur á Íþróttafélagi Stúdenta með tveimur vítum þegar 12 sekúndur voru eftir. Alls skoraði hann 30 stig í leiknum.

Tölfræði í efstu deild
 Tímabil Lið Leikir Stig Stig/leik1973Njarðvík928031,11974Njarðvík13030,0Samtals1031031,0

 Persónulegt líf 
Eftir að David fluttist vestur um haf starfaði hann sem fasteignasali í Bandaríkjunum. Hann lést á heimili sínu í Tampa í Flórída 29. maí 2023.

Heimildir

Flokkur:Íslenskir körfuknattleiksmenn
Flokkur:Bandarískir körfuknattleiksmenn
Flokkur:Leikmenn Úrvalsdeildar karla í körfuknattleik